# **DECIZIA ETAPEI DE ÎNCADRARE**

**Nr. X din X.12.2022**

k Ca urmare a solicitării de emitere a acordului de mediu adresate de **SC VTT SMART SOLUTION SRL**, cu sediul în municipiul Câmpia Turzii, str. Laminoriștilor, nr. 121 , înregistrată la APM Cluj cu nr. 9047/25.03.2022, în baza:

1. **Legii nr. 292/2018** privind evaluarea impactului anumitor proiecte publice şi private asupra mediului;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,
3. **Legii apelor nr. 107/1996 ,** cu modificările si completările ulterioare;

Agenţia pentru Protecţia Mediului Cluj decide, ca urmare a completărilor depuse la APM Cluj cu documentaţiile numerele: 11326/19.04.2022, 11504/21.04.2022, 11873/29.04.2022, 12561/09.05.2022, 26035/17.11.2022, 26725/28.11.2022 și 27092/7.12.2022, precum şi a consultărilor desfăşurate în cadrul şedinţei Comisiei de Analiză Tehnică din data de 7.06.2022, că proiectul **,,Deschidere exploatare de nisip și pietriș, Perimetrul Luna-Vale, județul Cluj”-** propus a fi amplasat în comuna Luna, sat Luncani, extravilan, judeţul Cluj, nu se supune evaluării impactului asupra mediului, nu se supune evaluării adecvate şi nu se supune evaluării asupra corpurilor de apă,

kk kkk kk supune evaluării adecvate

Justificarea prezentei decizii:

**I. Motivele pe baza cărora s-a stabilit necesitatea neefectuării impactului asupra mediului, sunt următoarele:**

a) proiectul se încadrează în prevederile Legii nr.292/2018, anexa nr. II, pct. 2 lit..a) ,,Exploatări miniere de suprafață”;

b) amplasamentul este situat în comuna Luna, sat Luncani, extravilan, judeţul Cluj, constituie proprietate privată a persoanelor fizice și parțial proprietate UAT Luna, cu destinaţia de teren arabil în extravilan, conform Certificatului de urbanism nr. 17 din 10.03.2022 emis de Primăria comunei Luna, jud.Cluj;

c) proiectul este de amploare redusă şi este amplasat pe domeniul privat şi are ca scop exploatarea de agregate minerale pe suprafața de 42.110 mp conform Certificatului de urbanism nr. 17 din 10.03.2022 emis de Primăria comunei Luna, jud.Cluj;

d) investiţia propusă se realizează în extravilanul localității Luncani, comuna Luna, extravilan, jud. Cluj, cu folosinţa actuală de teren arabil;

e) drumul de acces existent va fi întreţinut corespunzător, de catre SC VTT SMART SOLUTION SRL;

f) la evaluarea proiectului au fost luate în considerare criteriile prevăzute în Anexa nr. 3 din Legea nr. 292/2018 privind evaluarea impactului anumitor proiecte publice şi private asupra mediului;

g) proiectul propus nu se cumulează cu alte proiecte, fară amplificarea impactului asupra mediului;

h) investiţia propusă nu implică generarea de emisii semnificative în mediu, activitatea în cadrul balastierei fiind doar de extracţie agregate, fără prelucrarea acestora;

i) proiectul va genera deşeuri tehnologice care vor fi depozitate în halde separate şi utilizate la final pentru refacerea mediului afectat;

j) pentru realizarea lucrărilor este necesar doar o minimă organizare de şantier;

k) sunt prevăzute măsuri pentru refacerea mediului la finalizarea exploatării;

l) pe parcursul derulării procedurii nu au fost formulate plângeri, sesizări sau reclamaţii cu privire la proiectul care va fi implementat.

**II. Motivele pe baza cărora s-a stabilit neefectuarea evaluării adecvate** sunt următoarele:

* proiectul propus nu intră sub incidenţa art. 28 din **Ordonanţa de Urgenţă a Guvernului** [**nr. 57/2007**](http://www.legestart.ro/Ordonanta-de-urgenta-57-2007-regimul-ariilor-naturale-protejate-conservarea-habitatelor-naturale-florei-faunei-salbatice-(MjU0NTQ5).htm) *privind regimul ariilor naturale protejate, conservarea habitatelor naturale, a florei şi faunei sălbatice*, cu modificările şi completările ulterioare;

**III. Motivele pe baza cărora s-a stabilit necesitatea neefectuării impactului asupra corpurilor de apă**

În conformitate cu Decizia nr. 8586/32224/29.04.2022 și Avizul de Gospodărire a Apelor nr. 101/5.05.2022 emise de către AN Apele Romane - ABA Mureș, pentru proiectul propus se menționează următoarele:

- se află pe corpul de apă subterană freatic: Lunca și terasele Râului Arieș, cod ROMU02;

- se află la o distanță de 1,3 km de corpul de apă de suprafață: Arieș-confl. Plăiești-confl. Mureș, cod RORW4.1.81\_B5;

- nu aduce atingere corpurilor de apă de suprafață/subterană;

- nu au fost identificate perimetre de protecție pentru sursele de alimentare cu apă;

- pilierii de siguranţă min. 1 m deasupra nivelului hidrostatic al pînzei freatice pe toată suprafața perimetrului;

- perimetrul de exploatare va fi marcat prin borne, astfel:

-cu borne roșii-perimetrul de exploatare;

-cu borne albastre-perimetrul prevăzut efectiv pentru exploatare;

- bornarea se va face în prezența reprezentantului de specialitate (EISNGA) din cadrul SGA Alba și a topografului din cadrul ABA Mureș;

- înainte de începerea exploatării nisipului și pietrișului se va solicita și se va obține autorizația de gospodărire a apelor;

- prezentul act nu scutește beneficiarul investiției de obținerea celorlalte avize/acorduri/autorizații legale în vederea promovării lucrărilor de investiții/funcționării.

**Caracteristicile proiectului şi/sau condiţiile de realizare a proiectului pentru evitarea sau prevenirea eventualelor efecte negative semnificative asupra mediului:**

Proiectul prevede :

**,, Deschidere exploatare de nisip și pietriș, Perimetrul Luna-Vale, județul Cluj”** în comuna Luna, satul Luncani, extravilan, judeţul Cluj, cu următoarele caracteristici:

- poziţionarea conform coordonatelor Stereo 70 - pentru **Perimetrul Luna-Vale**:

|  |  |  |  |  |  |
| --- | --- | --- | --- | --- | --- |
| **Nr. crt** | **X** | **Y** | **Nr. crt** | **X** | **Y** |
| 1 | 555 328,04 | 419 782,79 | 6 | 555 271,10 | 419 802,45 |
| 2 | 555 435,00 | 420 090,95 | 7 | 555 268,78 | 419 795,78 |
| 3 | 555 376,63 | 420 106,60 |  |  |  |
| 4 | 555 309,01 | 420 125,40 |  |  |  |
| 5 | 555 205,18 | 419 826,16 |  |  |  |

- suprafața totală a amplasamentului de 42.110 mp, din care 39.400 mp este suprafața efectivă de exploatare;

- metoda de exploatare: ,,***în fâșii paralele, cu derocare mecanică a rocii utile și haldarea materialului steril*** ”;

- exploatarea agregatelor presupune următoarele operaţiuni:

- lucrări de deschidere:

- accesul la perimetru se realizează din localitatea Luna, pe un drum de exploatare în lungime de cca. 2500 m;

-deschiderea zăcământului se va realiza prin executarea unei tranșee, până la cota +282 mdM;

-lucrări de pregătire:

- constă în lucrări ușoare de decopertare cu ajutorul utilajelor din dotare, pentru îndepărtarea stratului de steril;

-materialul steril va fi depozitat perimetral, urmând a fi utilizat la lucrările de refacere a amplasamentului;

-descopertarea se va executa în avans față de lucrările de exploatare (etapa următoare);

-volum de lucrări de descopertare cca. 19.750 mc;

-lucrările se vor desfășura pe o perioadă de 3 ani;

-lucrări de exploatare:

- se va aplica metoda în fâșii paralele, cu derocare mecanică a rocii utile și haldarea materialului steril;

- cota de exploatare +278,0 mdM;

- unghiul de taluz va fi de 65o;

- volum exploatabil 165.800 mc;

- lucrările se vor desfășura pe o perioadă de 3 ani;

- nisipul şi pietrişul brut exploatat va fi încărcat direct în autobasculante şi va fi transportat la beneficiari;

- nu se vor utiliza explozivi nici pentru lucrările de descopertare şi nici pentru cele de exploatare a nisipului şi pietrişului;

- pe toata durata executării lucrărilor vor fi respectate normele specifice privind exploatarea substanţelor minerale utile şi normele de protecţia muncii în exploatările miniere la zi;

-lucrări de haldare:

- solul vegetal va fi depozitat perimetral, urmând ca după finalizarea exploatării, să fie utilizat pentru refacerea amplasamentului;

- materialul steril va fi depozitat perimetral, urmând ca după finalizarea exploatării, să fie utilizat pentru refacerea amplasamentului sau valorificat;

- volume de terasamente total 185.550 mc;

- lucrări de prelucrare: balastul exploatat va fi valorificat în stare brută, fără a fi prelucrat;

-expedierea materialului excavat la punctele de prelucrare:

- se va face cu autobasculante cu bene etanșe și acoperite;

- realizarea lucrărilor se va face cu luarea tuturor măsurilor tehnice şi manageriale pentru minimizarea emisiilor de pulberi;

- pe parcursul exploatării resurselor se vor lua măsuri pentru evitarea poluării mediului cu pulberi, carburanţi, uleiuri sau alte materiale și se va asigura gesionarea corezpunzătoare a tuturor tipurilor de deșeuri rezultate;

- respectarea tehnologiei de exploatare;

- la finalizarea exploatării - se vor executa lucrări de refacere a mediului, în baza Proiectului de refacere a mediului, care vor asigura compatibilitatea peisagistică, structurală și funcțională cu sistemele ecologice învecinate;

-lucrările prevăzute a se efectua sunt:

-lucrări de închidere și ecologizare a suprafețelor de teren afectate prin excavații;

-lucrări de rambleere a excavației;

-lucrări de amenajare suprafață;

-transport și întindere sol vegetal, însămânțare:

- la ieşirea din şantier pe drumurile publice se vor curăţa roţile autovehiculelor, pentru a preveni şi reduce transferul de pământ în afara amplasamentului;

- stropirea căilor de acces şi a perimetrului de extracţie, în perioadele secetoase, în vederea reducerii antrenării de particule în suspensie;

- organizarea activităţilor şi operaţiilor producătoare de zgomot în perioada zilei, cu evitarea cumulării emisiilor de zgomot;

- pe timpul exploatării se vor respecta condiţiile din Avizul de Gospodărire a Apelor nr. 101/5.05.2022 emis de Administraţia Naţională Apele Române - Administraţia Bazinală de Apă Mureş;

- se vor respecta prevederile legislaţiei de mediu în vigoare;

**- conform Ordinului nr. 1798/2007, modificată cu Ordinul nr. 1298/2011, titularul are obligaţia ca la finalizarea investiţiei şi înainte de punerea în funcţiune a obiectivului să solicite şi să obţină autorizaţia de mediu;**

- titularul proiectului are obligaţia de a notifica în scris Agentia pentru Protecţia Mediului Cluj despre orice modificare sau extindere a proiectului survenită după emierea deciziei de încadrare, înainte de producerea modificării.

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.

Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii [nr. 554/2004](https://lege5.ro/Gratuit/gu3dsojy/legea-contenciosului-administrativ-nr-554-2004?d=2018-12-28), cu modificările și completările ulterioare.

**p. DIRECTOR EXECUTIV**

**Adina SOCACIU**

**Şef serviciu AAA p.Şef Seviciu CFM**

**Ing. Anca Cîmpean Dr. biolog Paul BELDEAN**

**Întocmit:**

**Cons. Gabriela IONESCU Cons. Izabella BUFTEA**

**X.12.2022**